text: Prinsesse Marie talte på campus
  27 juni 2011 kl. 13.11
  Prinsesse Marie lykønskede årets dimittender på Syddansk Universitets campus i Esbjerg. Efter de officielle taler var der en reception, hvor prinsessen deltog.
  Dimissionen var samtidig et jubilæum. I år er det 25 år siden, at de første HA'ere ved det daværende Handelshøjskole Syd, som i 1998 blev indlemmet i Syddansk Universitet. 
  Foruden prinsesse Marie var der taler af den daværende institutbestyrer, Valdemar Nygaard, og en af eleverne, som fik eksamen dengang, Peter Jørgensen. 
  - Det betyder rigtig meget for vores studerende at møde Prinsesse Marie og mærke den oprigtige og helt naturlige interesse, hun har for dem. Derfor er vi både glade for og stolte over, at hun har lyst til at være med til dimissionen på vores campus i Esbjerg, siger rektor Jens Oddershede, Syddansk Universitet.
  